Document ID: 31998D0100

31998D0100
L 023/34
SLUŽBENI LIST EUROPSKE UNIJE
22.01.1998.
ODLUKA KOMISIJE
od 22. siječnja 1998.
o objavljivanju referencije norme EN 692 „Mehaničke preše - sigurnost” u skladu s Direktivom Vijeća 89/392/EEZ
(Tekst značajan za EGP)
(98/100/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 89/392/EEZ od 14. lipnja 1989. o usklađivanju zakonodavstava država članica u odnosu na strojeve (1), kako je zadnje izmijenjena Direktivom 93/68/EEZ (2), a posebno njezin članak 6. stavak 1.,
uzimajući u obzir mišljenje odbora koji je osnovan Direktivom Vijeća 83/189/EEZ (3), kako je zadnje izmijenjena Odlukom Komisije 96/139/EEZ (4),
budući da se člankom 2. Direktive 89/392/EEZ predviđa da se strojevi mogu staviti u promet i u pogon samo ako ne ugrožavaju zdravlje ili sigurnost osoba i, po potrebi, domaćih životinja ili imovine, kad su pravilno namješteni i održavani i kad se uporabljuju u predviđenu svrhu;
budući da se podrazumijeva da strojevi ispunjavaju bitne zdravstvene i sigurnosne uvjete iz članka 3. Direktive 89/392/EEZ ako su u skladu s usklađenim normama koje su objavljene u Službenom listu Europskih zajednica;
budući da države članice moraju objaviti referencije za nacionalne norme kojima se prenose usklađene norme;
budući da Francuska smatra da norma EN 692 „Mehaničke preše - sigurnost” ne zadovoljava u potpunosti gore navedene bitne uvjete;
budući da Komisija, nakon što je preispitala informacije koje joj je dostavila Francuska, priznaje da postoje nedostaci u navedenoj normi, u pogledu preša sa spojkama s punim obrtajem, koje mogu izložiti korisnika ozbiljnoj opasnosti;
budući da je potrebno pojasniti dijelove normi koji se odnose na zaštite i kontrolne zaštite i one koji se odnose na uporabu zatvorenih alata kao sredstvo zaštite; budući da se sukladno tome, Europskom odboru za normizaciju (CEN) mora dati mandat za izmjenu norme što je prije moguće;
budući da je do izmjene norme i u interesu učinkovitosti, potrebno uzeti u obzir navedene nedostatke, iako navedeni nedostaci ne utječu na proizvođače preša s tarnim spojkama koje su obuhvaćene istom normom;
budući da se stoga norma EN 692 mora objaviti uz odgovarajuće upozorenje,
DONIJELA JE OVU ODLUKU:
Članak 1.
Objavi usklađene norme EN 692 „Mehaničke preše - sigurnost” u Službenom listu Europskih zajednica, koju je u skladu s člankom 5. stavkom 2. Direktive 89/392/EEZ usvojio Europski odbor za normizaciju (CEN) 16. ožujka 1996., dodaje se sljedeće upozorenje:
„Ova se objava ne odnosi na:
preše sa spojkama s punim obrtajem koje se navode u normi EN 692, u stavku 5.2.3., 5.3.2., 5.4.6. i 5.5.2, tablicama 2., 3., 4. i 5. te u Prilogu A i B1,
u pogledu kojih ne daje pretpostavku sukladnosti odredbama Direktive 89/392/EEZ.”
Članak 2.
Kada u skladu s člankom 5. stavkom 2. Direktive 89/392/EEZ države članice objavljuju referenciju nacionalne norme kojom se prenosi usklađena norma EN 692., tu objavu prati upozorenje jednako onom koje je navedeno u članku 1.
Članak 3.
Ova je Odluka upućena državama članicama.
Sastavljeno u Bruxellesu 22. siječnja 1998.

Labels: 3
7
1